L'Ajuntament millorarà i duplicarà el servei d'autobús municipal de Paterna
30/05/2018

# L'Ajuntament millorarà i duplicarà el servei d'autobús municipal de Paterna

[![L'Ajuntament millorarà i duplicarà el servei d'autobús municipal de Paterna](/images/noticias/2018/05/bus-municipal-gr.jpg)](/images/noticias/2018/05/bus-municipal-gr.jpg)

30.05.2018

El ple ha aprovat hui el nou projecte de Servei de Transport Municipal d'Autobús Urbà, que suposarà una ampliació de recorreguts i freqüències de pas

El ple de l'Ajuntament de Paterna ha aprovat avui el nou projecte de Servei de Transport Municipal d'Autobús Urbà que millorarà, d'una manera substancial, els recorreguts i les freqüències de pas de l'autobús públic.

Així ho ha anunciat hui la regidora de Mobilitat, Núria Campos qui ha destacat que _“el nou model, que implica un canvi de modalitat de contracte de servei a concessió de servei, redundarà en una major eficiència i qualitat del servei per als prop de 200.000 usuaris paterners”._

Referent a açò, Campos ha assenyalat que _“aquesta nova modalitat de servei- en la qual l'Ajuntament seguirà sent el titular però serà el concessionari qui ho prestarà de manera efectiva_ - _el consistori estalviarà 140.000 euros que destinarà a la seua millora”._

Entre les millores previstes, la regidora ha indicat que _“es duplicaran els recorreguts dels autobusos, que passaran dels 265.000 km anuals actuals als 520.000 km._

Finalment, Núria Campos ha recordat que _“l'actual servei d'autobús municipal portava ja 10 anys implantat a Paterna i era necessari actualitzar-ho i adequar-ho a les necessitats dels veïns i veïnes i a la nova realitat del municipi que_ - tal com ha subratllat la regidora – _ha patit una transformació important, tant a nivell de volum de població com de mobilitat”._